# Sanch Ipòlit

Sanch Ipòlit (Saint-Hippolyte en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Sanch Ipòlit :
| Apchon | |
| Colandre | Chailada |

## Toponimia

* Sanch Ipòlit. Las fòrmas ancianas son Sanctus Hippolithus, en 1267, Sanctus Ypolitus, en 1333, Sanctus Ypollitus, en 1425, Sainct-Yppolite, en 1513, Sanctus Hipolitus, en 1517, Sainct-Yppolitte, en 1518, Sainct-Sippoly, en 1559, Sainct-Ypolite, en 1637, Sainct-Hyppolite, en 1665, Sainct-Hypolite, en 1678, Saint-Cipoly, en 1770, Saint-Hipolitte, en 1778. I a pauc de fòrmas utilas e las fòrmas pus ancianas son pas totjorn las que pòrtan mai d'informacion. Las de 1559 e de 1770 ensajan de representar Sanch Ipòlit. Sanch Ipòlit siaguèt un martir del sègle III. I a pasmens d'autres sants del mesme nom$^,$. La prononciacion, notada a Apchon e a Senta Amandina, es [senc i'pɔgə] ([senc] = « sentch »). L'alteracion de -l- intervocalica es regulara e l'auvernhat naut pòt pas prononciar la finala atòna -i (l'òli se ditz ['lɔgə]). Probable que chal escriure Sench Ipòlit ?
* Sélins (nom en francés). Las fòrmas ancianas son Villa Salhens, 1277, Le Celhens, en 1514, Mansus de Selhens, Montana et molendinum de Salhens, en 1516, Le Sailhens, en 1585, Le Selhians, en 1596, Salhans, en 1629, Salins, en 1671, Sélins, en 1777, Sailhans, en 1784, Vacherie de Salins (mapa de Cassini). Lo vialatge sembla ben èsser l'equivalent de Salhens (Droma), de Saillant (Puèi de Doma) (Sailhen, en 1381), de Sallent, de Sallén de Galligo, de Sellent, etc, e lo sens pòt èsser de « nauçada que fòrma un salhent, un sortent » o de « riu rapide o que tomba en pissarela, en cataracta »$^,$. Lo segond sens, citat en auvernhàs coma arcaïsme (velha paraula) per lo diccionari Omelhièr, deu èsser lo bon. Mas aquò nos ditz pas se la fòrma anciana es demorada dins la prononciacion; se n'èra aital, la grafia seriá Salhents (pusleu que Salhens).

## Istòria

* La comuna de Sélins (nom francés) fuguèt annexada a Sanch Ipòlit per ordenança reiala del 26 de junh 1836.

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| març 2001 | 2014 | Jean-Jacques Gemarin | LR | agricultor |
| | 2001 | | | |
| Totas las donadas son pas encara conegudas. |||||
* A la refòrma cantonala de 2014, aplicada en 2015, la comuna, qu'èra del canton de Riòm de las Montanhas, i demorèt.

## Demografia

modificar « persona »  v · d · m 
Evolucion demografica Populacion comunala actuala (2013): 107, totala: 108 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 420 | 395 | 525 | 455 | 700 | 720 | 689 | 718 | 670 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 697 | 655 | 640 | 617 | 591 | 609 | 596 | 583 | 598 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 607 | 603 | 630 | 601 | 534 | 507 | 465 | 361 | 373 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 281 | 235 | 209 | 149 | 140 | 124 | Cercar | 114 | 112 114 |
| 2009 | 2010 |
| 110 112 | 108 110 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

### Demografia Sélins

modificar « persona »  v · d · m 
Evolucion demografica Populacion comunala actuala (2013): , totala: :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 290 | 226 | 284 | 231 | | | | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| | | | | Cercar | Cercar | Cercar | Cercar | Cercar |
| 2009 | 2010 |
| Cercar | Cercar |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008Evolucion de la populacion 1962-2008 |||||||||
* Lo n° INSEE es estat chamjat per de rasons practicas
* Tanleu 1831, Sélins èra recensat amb Sanch Ipòlit

## Nòtas e referéncias
### Nòtas
### Referéncias

* ↑ IEO Cantal, Communes Cantal.xls.pdf
* ↑ http://archives.cantal.fr/ark:/16075/a011351496862jRmSdH
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 604
* ↑ https://nominis.cef.fr/contenus/saint/1661/Saint-Hippolyte-de-Rome.html
* ↑ enquèsta Sivadon 2018
* 1 2 http://archives.cantal.fr/ark:/16075/a011351496862Og9mj7
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 582
* ↑ Bénédicte Boyrie-Fénié, Jean-Jacques Fénié, Toponymie des Pays Occitans, edicions Sud-Ouest, 2007, p. 369
* Portal d'Auvèrnhe